Diari Oficial de la Generalitat Valenciana


Sumari del DOGV 4476, del 08-04-2003 (2003/4135)

DECRET 4/2003, de 31 de març, del president de la Generalitat Valenciana, pel qual s'aprova la carta de servicis del CIDAJ.
---------------------------------------------------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4135


Data del document
:   31-03-2003

Organisme emissor
:   Presidència de la Generalitat

Tipus de document
:   Decret

Descriptors 

:   * relació administració-administrat
    * ciutadà
    * centre de documentació
    * norma de qualitat
    * legislació

DECRET 4/2003, de 31 de març, del president de la Generalitat Valenciana, pel qual s'aprova la carta de servicis del CIDAJ. [2003/X4135]
  
Vist el Projecte de Carta de Servicis del CIDAJ, Centre d'Informació i Documentació Jurídica i Administrativa de la Generalitat Valenciana, elaborat per l'Àrea del Gabinet de Coordinació Interdepartamental, de la Subsecretaria del Secretariat del Govern i Relacions amb les Corts, i d'acord amb l'informe favorable de la Direcció General de Telecomunicacions i Modernització, el president de la Generalitat Valenciana, en virtut de les facultats assignades per l'article 12 del Decret191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les Cartes de Servicis en la Generalitat Valenciana, ha disposat:
  
Primer
  
Aprovar la Carta de Servicis del CIDAJ, d'acord amb el contingut establit en l'annex d'este decret.
  
Segon
  
Ordenar la publicació de la present disposició en el Diari Oficial de la Generalitat Valenciana.
  
Tercer
  
Acordar que a partir de la publicació del present decret en el Diari Oficial de la Generalitat Valenciana, la Carta de Servicis estarà disponible per al públic a través de la direcció d'internet www.gva.és en l'apartat de servicis al ciutadà, en www.gva.és/carta i en www.cidaj.gva.és.Tot això sense perjuí d'altres accions divulgatives que, si és procedent, s'adopten.
  
València, 31 de març de 2003
  
El president de la Generalitat,
  
JOSÉ LUIS OLIVAS MARTÍNEZ
  
ANNEX
  
Carta de servicis del CIDAJ
  
Compromís institucional
  
La Generalitat Valenciana, a través de la vicepresidència, promou i garantix l'acostament dels ciutadans a l'administració de la Generalitat Valenciana, a les seues normes, disposicions i actes administratius, i facilita la seua accessibilitat, coneixement i ús, tant en valencià com en castellà.
  
La Generalitat Valenciana assumix el compromís d'assegurar l'accessibilitat a la informació de caràcter jurídic i administratiu, generada en l'àmbit de les conselleries i institucions de la Generalitat Valenciana, que siga d'interés per a l'administració i per als ciutadans de la Comunitat Valenciana.
  
Així mateix es compromet a facilitar un sistema d'informació i formació al ciutadà, a través del CIDAJ, Centre d'Informació i Documentació Jurídica i Administrativa de la Generalitat Valenciana, com a punt de referència i difusió dels continguts relacionats amb els aspectes jurídics i administratius del Govern i de l'administració d'esta Comunitat Autònoma.
  
El servici del CIDAJ
  
El CIDAJ, Centre d'Informació i Documentació Jurídica i Administrativa de la Generalitat Valenciana, s'oferix al ciutadà com a gestor d'informació i té com a missió ?Assegurar l'accessibilitat a la informació de caràcter jurídic i administratiu, generada en l'àmbit de la Generalitat Valenciana, que siga d'interés per a l'administració de la Generalitat Valenciana i els ciutadans de la Comunitat Valenciana, a fi de resoldre les necessitats d'informació que es puguen plantejar?, segons s'expressa en l'article 7.1, paràgraf primer, del Decret 3/2001, de 20 de febrer, del president de la Generalitat Valenciana. (DOGV núm. 3958 de 13-03-2001)
  
En el seu compliment i a través del seu portal web: http://www.cidaj.gva. és, us oferix els següents servicis gratuïts en els dos idiomes oficials de la Comunitat Valenciana:
  
a) Consulta a la Base de Dades Legislativa de la Generalitat Valenciana
  
b) Consulta al Diari Oficial de la Generalitat Valenciana
  
c) Accés a butlletins i diaris oficials
  
d) Informació sobre: ofertes d'ocupació pública, ajudes, subvencions, premis, concursos, campanyes culturals, cursos.
  
e) Informació sobre licitacions: concursos i subhastes
  
f) Accés al text de la Constitució Espanyola i al text consolidat de l'Estatut d'Autonomia de la Comunitat Valenciana
  
g) Accés al text consolidat de les lleis i decrets legislatius de la Generalitat Valenciana.
  
h) Accés a recopilacions legislatives de caràcter monogràfic
  
i) Informació administrativa sobre la Generalitat Valenciana i l'organització del Govern Valencià.
  
j) Accés als portals institucionals de les administracions públiques a la Comunitat Valenciana.
  
k) Accés a les bases de dades promogudes per òrgans de la Generalitat Valenciana
  
l) Actualització permanent de la informació
  
En relació més directa amb el ciutadà i amb caràcter gratuït i en els dos idiomes oficials de la Comunitat Valenciana li facilita, a més:
  
a) Servici d'atenció de consultes via correu electrònic, presencial i telefònic.
  
b) Subscripció al Servici de Difusió Legislativa, pel qual s'oferix una informació personalitzada, amb periodicitat, diària, setmanal o mensual, a elecció del ciutadà, sobre disposicions publicades en el Diari Oficial de la Generalitat Valenciana i arreplegades en la Base de Dades Legislatives de la Generalitat Valenciana sobre:
  
- Lleis i normes reglamentàries
  
- Convocatòries d'ofertes d'ocupació pública, oposicions i concursos
  
- Convocatòria de cursos de formació
  
- Convocatòria de beques i premis
  
- Convocatòria d'ajudes i subvencions
  
- Convenis Interadministrativos
  
- Convenis col·lectius
  
- Ordenació del territori i urbanisme
  
- Declaracions d'impacte ambiental
  
- Licitacions: concursos i subhastes de contractes administratius
  
c) Accés al pla de formació del Centre Virtual de Formació al Ciutadà.
  
Compromisos de qualitat amb els ciutadans.
  
a) Accessibilitat al portal web del CIDAJ.
  
- El CIDAJ es compromet a mantindre permanentment accessible el seu portal web durant les 24 hores del dia, els 365 dies de l'any.
  
- El CIDAJ es compromet a una revisió i actualització contínua dels seus enllaços.
  
b) Rapidesa en les repostes a les consultes.
  
- El CIDAJ es compromet a contestar en un termini màxim de 3 dies laborables, a comptar des de la data de recepció, totes les consultes que reba, siguen presencials, telefòniques o per correu electrònic.
  
- El CIDAJ es compromet a contestar en un termini màxim de 3 dies laborables, a comptar des de la data de recepció, les consultes que reba en el Servici de Difusió Legislativa.
  
c) Actualització de la Base de Dades Legislativa de la Generalitat Valenciana.
  
- El CIDAJ garantix una actualització permanent de la Base de Dades Legislativa, BDLGV, i de tota la informació associada a la mateixa.
  
d) Transparència.
  
- Podrà seguir el grau de compliment dels compromisos, consultant els indicadors de qualitat en la pàgina: www.cidaj.gva.és, o en www.gva.és/carta.
  
Taula d'indicadors. Medim la qualitat.
  
a) Accessibilitat al portal web del CIDAJ.
  
- Percentatge mensual de dies en què l'accés a la web està disponible, sobre el total de dies del mes. Valor 98%.
  
- Percentatge mensual d'accessos permesos a les URL del portal web del CIDAJ sobre el total d'accessos realitzats. Valor 98%.
  
b) Rapidesa de respostes en les consultes al CIDAJ.
  
- Percentatge mensual de consultes telefòniques ateses, en un termini màxim de 3 dies laborables sobre el total de les consultes telefòniques rebudes en el mes. Valor 97%.
  
- Percentatge mensual de consultes presencials ateses, en un termini màxim de 3 dies laborables sobre el total de les consultes presencials rebudes en el mes. Valor 97%.
  
- Percentatge mensual de consultes via correu electrònic ateses, en un termini màxim de 3 dies laborables sobre el total de les consultes, via correu electrònic, rebudes en el mes. Valor 97%.
  
c) Rapidesa en les respostes del Servici de Difusió Legislativa. SDL.
  
- Percentatge mensual de consultes rebudes i ateses en el Servici de Difusió Legislativa, en un termini màxim de 3 dies laborables, sobre el total de les sol·licituds rebudes en este servici durant el mes. Valor 98%.
  
d) Actualització de la Base de Dades Legislativa de la Generalitat Valenciana. BDLGV.
  
- Percentatge mensual del nombre de disposicions que són incorporades a la Base de Dades Legislativa de la Generalitat Valenciana, en un termini no superior a 3 dies laborables, sobre el total de disposicions incorporades durant el mes. Valor 98%.
  
Ajudeu-nos a millorar
  
a) Servicis a través de correu electrònic
  
- Per a poder prestar-li el servici assegureu-vos que remeteu la vostra adreça correcta de correu.
  
- Comuniqueu-nos qualsevol canvi o modificació de l'adreça per mitjà d'un missatge al correu: gvoyo@xpg.és, o pel mitjà que preferiu.
  
b) Per a accedir a la informació que no localitzeu en les nostres distintes àrees, utilitzeu el nostre servici gratuït de consulta.
  
c) Si teniu algun suggeriment ens el comuniqueu per qualsevol dels mitjans que desitgeu
  
d) Agraïm els vostres suggeriments i indicacions de funcionament incorrecte dels enllaços o d'imprecisió en la informació oferida.
  
Direcció: Batlia núm. 1- 46505 València
  
Telèfon d'informació: 163852171
  
Fax: 900264276
  
Horari d'atenció directa.
  
- Dilluns a divendres de 9 a 15.00h
  
- Dilluns a dijous de 17h a 19h (excepte del 15 de juny al 15 de setembre)
  
Horari festes locals.
  
- Durant la setmana de festes locals, de 9h a 14h.
  
Correu electrònic: ztfsc@tha.és
  
Direcció web: www.cidaj.gva.és